**(Návrh)**

**NARIADENIE VLÁDY**

**Slovenskej republiky**

**z ... 2025,**

**ktorým sa dopĺňa nariadenie vlády Slovenskej republiky č. 296/2010 Z. z. o odbornej spôsobilosti na výkon zdravotníckeho povolania, spôsobe ďalšieho vzdelávania zdravotníckych pracovníkov, sústave špecializačných odborov a sústave certifikovaných pracovných činností v znení neskorších predpisov v znení neskorších predpisov**

Vláda Slovenskej republiky podľa § 33 ods. 8 a § 39 ods. 3 zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov nariaďuje:

**Čl. I**

Nariadenie vlády Slovenskej republiky č. 296/2010 Z. z. o odbornej spôsobilosti na výkon zdravotníckeho povolania, spôsobe ďalšieho vzdelávania zdravotníckych pracovníkov, sústave špecializačných odborov a sústave certifikovaných pracovných činností v znení nariadenia vlády Slovenskej republiky č. 320/2012 Z. z., nariadenia vlády Slovenskej republiky č. 111/2013 Z. z., nariadenia vlády Slovenskej republiky č. 379/2015 Z. z., nariadenia vlády Slovenskej republiky č. 34/2018 Z. z., nariadenia vlády Slovenskej republiky č. 244/2018 Z. z., nariadenia vlády Slovenskej republiky č. 369/2020 Z. z., nariadenia vlády Slovenskej republiky č. 95/2022 Z. z., nariadenia vlády Slovenskej republiky č. 112/2023 Z. z., nariadenia vlády Slovenskej republiky č. 358/2024 Z. z. a nariadenia vlády Slovenskej republiky č. 410/2024 Z. z. sa dopĺňa takto:

1. V § 2 odsek 1 sa za slovo „povoleniach“ vkladajú slová „ak v odseku 9 nie je ustanovené inak“.
2. V § 2 sa dopĺňa odsekom 9, ktorý znie:

„(9) Odborná spôsobilosť na výkon odborných pracovných činností v zdravotníckom povolaní asistent prepravy sa získava absolvovaním akreditovaného vzdelávacieho programu podľa osobitného predpisu,16aaa) ktorý musí spĺňať štandardy vzdelávania uvedené v prílohe č. 6.“.

Poznámka pod čiarou k odkazu 16aaa) znie:

„16aaa) § 13 zákona č. 292/2024 Z. z. o vzdelávaní dospelých a o zmene a doplnení niektorých zákonov.“.

1. Za § 67 sa vkladajú § 67a a 67b, ktoré vrátane nadpisov znejú:

„§ 67a

##### Odborná spôsobilosť na výkon pracovných činností v zdravotníckom povolaní asistent prepravy

Odborná spôsobilosť na výkon odborných pracovných činností sa získava absolvovaním akreditovaného vzdelávacieho programu 16aa) asistent prepravy vo vzdelávacej inštitúcii po získaní stredného odborného vzdelania.

§ 67b

##### Výkon pracovných činností asistenta prepravy

Asistent prepravy, ktorý získal odbornú spôsobilosť na výkon odborných pracovných činností, samostatne vykonáva odborné pracovné činnosti v ambulancii záchrannej zdravotnej služby, ktoré zodpovedajú rozsahu a obsahu získaného vzdelania.“.

1. Príloha č. 6 vrátane nadpisu znie:

„PRÍL.6

### **ŠTANDARDY VZDELÁVANIA NA ZÍSKANIE ODBORNEJ SPÔSOBILOSTI NA VÝKON ODBORNÝCH PRACOVNÝCH ČINNOSTÍ V ZDRAVOTNÍCKOM POVOLANÍ ASISTENT PREPRAVY**

###### **Akreditovaný vzdelávací program Asistenta prepravy**

###### 

1. **Charakteristika a dĺžka trvania akreditovaného vzdelávacieho programu**
2. Asistencia v preprave je **akreditovaný vzdelávací program**, ktorý sa zaoberá vykonávaním základných asistenčných úloh a odborných zdravotných činností pri preprave pacienta v ambulancii špecializovanej prepravy (AŠP).
3. Akreditovaný vzdelávací program trvá 180 vyučovacích hodín v trvaní 3 mesiace a pozostáva z:
4. **teoretickej prípravy** – **60 vyučovacích hodín**, 1 hodina teoretickej prípravy trvá 45 min.
5. **praktickej prípravy s možnosťou realizácie časti výuky v simulovaných podmienkach** – **120 vyučovacích hodín**, z toho 10 hodín odborný workshop v simulovaných podmienkach, 1 hodina teoretickej prípravy trvá 45 min.,
6. **Predpoklady pre zaradenie do akreditovaného vzdelávacieho programu**:

* **ukončené stredné vzdelanie** (stredné vzdelanie s výučným listom alebo stredné vzdelanie s maturitnou skúškou);
* **zdravotná spôsobilosť**

1. **Rozsah teoretickej a praktickej prípravy**
2. **Rozsah teoretickej prípravy**

**Minimálny počet teoretickej prípravy - 60 vyučovacích hodín (prezenčne)** 1 vyučovacia hodina teoretickej prípravy trvá 45 min.

Forma: prezenčná - priebežná výučba, bloková výučba

|  |  |  |
| --- | --- | --- |
| **Obsahové zameranie** | **Počet hodín** | **Forma prípravy** |
| 1. **Všeobecná charakteristika ZZS (typy, personálne obsadenie)**, **Legislatíva** - právne predpisy pre základné poznatky súvisiace **s organizáciou zdravotníctva**, predpisy súvisiace s **dopravou (ZVZ)**, základné poznatky **organizácie prepravy**, právne predpisy súvisiace s poskytovaním **záchrannej zdravotnej služby** a **integrovaného záchranného systému**, | 6  (6x45 min.) | prezenčne |
| 1. Základné znalosti zo **zdravotníckeho práva**, zdravotnícka dokumentácia, mlčanlivosť, podávanie informácií, práva a povinnosti pacienta, bezpečnosť a ochrana zdravia pri poskytovaní zdravotnej starostlivosti, | 6  (6x45 min.) | prezenčne |
| 1. Špecifické ovládanie zásad **komunikácie** s pacientom, príbuznými, komunikácia v zdravotníckom tíme, | 6  (6x45 min.) | prezenčne |
| 1. Používanie **technických prostriedkov a informačných systémov** pri preprave a v komunikácii s dispečingom operačného strediska záchrannej zdravotnej služby, prípadne s inými zložkami integrovaného záchranného systému, | 6  (6x45 min.) | prezenčne |
| 1. Zásady používania **materiálno-technického vybavenia** v ambulancii špecializovanej prepravy (AŠP) podľa materiálno technického vybavenia | 6  (6x45 min.) | prezenčne |
| 1. Základné algoritmy poskytovania zdravotnej starostlivosti pri preprave chorých a ranených v ambulancii špecializovanej prepravy (AŠP) **(algoritmy postupov pri 1.Kardio pulmonálnej resuscitácii BLS ALS, 2. Trauma, 3. Bolesť v hrudníku, 4. NCMP, 5. Respiračná tieseň),** základy anatómie a fyziológie, fyziologické funkcie a odchýlky od normy, polohovanie pacientov, teória kyslíkovej liečby. | 6  (6x45 min.) | prezenčne |
| 1. Ovládanie odborných zásad a štandardov **pri transporte tkanív a biologického materiálu** v ambulancii špecializovanej prepravy (AŠP) | 6  (6x45 min.) | prezenčne |
| 1. Ovládanie základov zdravotnej starostlivosti pri **udalostiach s hromadným postihnutím osôb**, vyslobodzovanie osoby pri nehodách, úrazoch a havarijných situáciách v súčinnosti s ostatnými zložkami integrovaného záchranného systému, vrátane odsunu ranených z hniezda ranených do zdravotníckych zariadení, | 6  (6x45 min.) | prezenčne |
| 1. Zabezpečovanie **prepravy chorých z heliportov a letísk počas spolupráce s vrtuľníkovou záchrannou** zdravotnou službou a spolupráce pri medicínskych letoch, transport inkubátora s tímom, | 6  (6x45 min.) | prezenčne |
| 10. Vedenie zdravotnej dokumentácie v AŠP- **Záznam o zhodnotení zdravotného stavu osoby - dokumentácia Záznam o preprave osoby v ambulancii špecializovanej prepravy** (AŠP) (elektronická, papierová). | 6  (6x45 min.) | prezenčne |
| **SPOLU : 60 hodín** |  |  |

1. **Rozsah praktickej prípravy**

* **Minimálny počet hodín praktickej prípravy - 120 vyučovacích hodín** (1 hodina praktickej výučby trvá 45 min.)
* **Odborná prax**

1. v ambulancii ZZS (Záchrannej zdravotnej službe)
2. na dispečingu OS ZZS SR ZZS (Operačné stredisko záchrannej zdravotnej služby Slovenskej republiky)
3. na oddelení Urgentného príjmu ústavného zdravotníckeho zariadenia - OUP ÚZZ
4. odborný workshop vybraných výkonov v simulovaných podmienkach

**Časovo - tematický plán praktickej prípravy**

**Praktická príprava - 120 vyučovacích hodín** (1 hodina praktickej výučby trvá 45 min.)

Forma: demonštrácia, inštruktáž

|  |  |  |  |
| --- | --- | --- | --- |
| **Obsahové zameranie odbornej praxe** | | **Počet hodín** | **Forma prípravy** |
| **Odborná prax** | **v ambulancii ZZS ( Záchrannej zdravotnej služby )** | **60**  **10** | demonštrácia  inštruktáž |
| **na dispečingu OS ZZS SR ZZS (Operačné stredisko záchrannej zdravotnej služby Slovenskej republiky)** |
| **na oddelení Urgentného príjmu ústavného zdravotníckeho zariadenia - OUP ÚZZ** | **40**  **10** | demonštrácia  inštruktáž |
| **odborný workshop vybraných výkonov v simulovaných podmienkach** |
| **SPOLU:** |  | **120 hodín** |  |

**Minimálny počet nadobudnutých praktických zdravotných výkonov**

|  |  |  |  |  |
| --- | --- | --- | --- | --- |
| **Okruh praktickej prípravy** | **Názov výkonu/téma** | **Počet vyučovacích hodín** | **Počet výkonov** | **Miesto výkonu praktickej prípravy** |
| a) Odborná prax **v ambulancii ZZS - 60 hodín** | | | | |
| **Používanie a ovládanie transportnej techniky** | Ovládanie a obsluha: nosidlá s podvozkom vybavenými zádržným systémom pre deti a dospelých zariadenie na prepravu sediaceho pacienta, transportná plachta,vákuový matrac | 8 hodín | 5 x každý výkon | Odborná prax **v ambulancii ZZS** |
| **Medicínske prístroje a zdravotnícke pomôcky** | Ovládanie a obsluha: prenosný defibrilátor – AED, ručný resuscitačný dýchací vak s možnosťou pripojenia k zdroju kyslíka, príslušenstvo k resuscitačnému dýchaciemu vaku pre novorodencov, deti a dospelých (tvárové masky a ústne vzduchovody), ovládanie: tlakových fliaš na kyslík s obsahom 10 l a príslušenstvom k inhalačnému podávaniu kyslíka vrátane prietokomeru a redukčného ventilu, ovládanie prenosej batériovej odsávačky s kapacitou minimálne 1 l, ovládanie zariadenia na upevnenie infúzie, ovládanie a použitie tlakomeru, ovládanie vybavenia na meranie telesnej teploty, ovládanie:pulzný oxymeter, glukomer, ovládanie použitia materiálu na ošetrenie popálenín alebo popáleninový balík, trauma brašňa (turniket), ovládanie použitia: nádoby na moč, podložnej misy, ovládanie dezinfekčných prostriedkov na ruky a na zdravotnícke pomôcky | 8 hodín | 3 x každý výkon | Odborná prax **v ambulancii ZZS** |
| **Polohovanie a technika pri prenášaní a transporte pacientov, transport špeciálnych skupín pacientov** | imobilní pacienti, seniori, predpisy pri zdvíhaní a nesení „bremien“, transport deti (pedi mate, alebo súčasť nosidiel, bezpečnosť a ochrana zdravia, pripútanie pacienta, polohovanie pacienta s ohľadom na diagnózu, šetrný transport | 8 hodín | 3 x každý výkon | Odborná prax **v ambulancii ZZS** |
| **Imobilizácia  a používanie zdravotníckej techniky a ŠZM** | Jednoduchá imobilizácia: trojrohou šatkou, imobilizácia končatín Sam splint dláhou,  snímanie motocyklistickej prilby, imobilizácia krčnej chrbtice krčným golierom, Imobilizácia vákuovými dlahami, Ošetrenie Turniketom | 6 hodín | 3 x každý výkon | Odborná prax **v ambulancii ZZS** |
| **Zhodnotenie zdravotného stavu osoby** | Zhodnotenie zdravotného stavu osoby, vyslobodzovanie, premiestňovanie, aktivácia záchranného systému, základné úkony zachraňujúce život. | 6 hodín | 3 x každý výkon | Odborná prax **v ambulancii ZZS** |
| **Základná a rozšírená KPR, použitie AED** | Základné život zachraňujúce úkony pri zastavení dýchania a akcie srdca. Použitie Automatického externého defibrilátora, technické parametre, vysvetlenie použitia a nácvik obsluhy AED počas oživovania na trenažéri. Príznaky. Prvá pomoc. | 6 hodín | 3 x každý výkon | Odborná prax **v ambulancii ZZS** |
| **Ošetrenie v detskom veku** | Hlavné  zásady poskytovania prvej pomoci v detskom veku so zameraním na zásady oživovania dieťaťa ďalšie závažné stavy, ktoré môžu ohroziť zdravie dieťaťa. | 6 hodín | 3 x každý výkon | Odborná prax **v ambulancii ZZS** |
| **Urgentné stavy v gynekológii a gravidite.** | Urgentné stavy v gynekológii. Fyziologická gravidita. Kŕčové stavy v gravidite | 4 hodiny | 2 x každý výkon | Odborná prax **v ambulancii ZZS** |
| **Základné znalosti o priebehu fyziologickej gravidity a pôrodu, asistencia pri fyziologickom pôrode** | Základné znalosti o priebehu fyziologickej gravidity a pôrodu, asistencia pri fyziologickom pôrode – príznaky, vyšetrenie, starostlivosť o rodičku, smerovanie pacienta. KPR gravidnej ženy. | 4 hodiny | 2 x každý výkon | Odborná prax **v ambulancii ZZS** |
| **Ošetrenie novorodenca, KPR novorodenca** | Ošetrenie novorodenca, KPR novorodenca, smerovanie pacienta. | 4 hodiny | 2 x každý výkon | Odborná prax **v ambulancii ZZS** |
| b) **na dispečingu OS ZZS SR ZZS (Operačné stredisko záchrannej zdravotnej služby Slovenskej republiky) - 10 hodín** | | | | |
| **Používanie technických prostriedkov a informačných systémov** | Komunikácia s operačným strediskom záchrannej zdravotnej služby, prípadne s inými zložkami integrovaného záchranného systému. | 10 hodín | 2 x každý výkon | Odborná prax **na dispečingu dopravnej zdravotnej služby** |
| **d) na oddelení Urgentného príjmu ústavného zdravotníckeho zariadenia - OUP ÚZZ**  **– 40 hodín** | | | | |
| **Neúrazové náhle príhody** | Prvá pomoc pri neúrazových náhlych príhodách, ktoré môžu byť príčinou život ohrozujúceho stavu – zlyhanie srdcovej činnosti, náhla cievna mozgová príhoda, záchvatové stavy –  kŕče z horúčky, epilepsia.  Cudzie teleso v DC, Uštipnutie hmyzom, Anafylaktický šok, AKS. | 8 hodín | 2 x každý výkon | Odborná prax na pracovisku **urgentného príjmu nemocnice** |
| **Neurologické stavy** | Prvá pomoc pri neúrazových náhlych príhodách, ktoré môžu byť príčinou život ohrozujúceho stavu – Bezvedomie, Kŕčové stavy, NCMP, Hypoglykémia | 8 hodín | 2 x každý výkon | Odborná prax na pracovisku **urgentného príjmu nemocnice** |
| **Poruchy dýchania, Poruchy akcie srdca,** | KPR (KPR dospelého, KPR v špecifických situáciách (podchladený, topiaci sa, infekčný pacient), Ventilácia pacienta. Zabezpečenie cievneho prístupu. | 8 hodín | 2 x každý výkon | Odborná prax na pracovisku **urgentného príjmu nemocnice** |
| **Manipulácia  s kyslíkovou fľašou** | Manipulácia s kyslíkovou fľašou s redukčným prietokovým ventilom a súpravou na pripojenie samorozpínacieho vaku.  Manipulácia so zariadením na inhaláciu kyslíka, kyslíkové masky, kyslíkové okuliare, kyslíkové prietokomery a dávkovače. | 4 hodiny | 2 x každý výkon | Odborná prax na pracovisku **urgentného príjmu nemocnice** |
| **Úrazové náhle príhody** | Praktický nácvik prvej pomoci pri krvácaní, zlomeninách. Prvá pomoc pri strelných poraneniach, vonkajšom krvácaní, šoku. Poskytnutie prvej pomoci pri predpokladanom poranení chrbtice. Poskytnutie prvej pomoci pri popáleninách, podchladení a omrzlinách. Smerovanie pacientov. | 8 hodín | 2 x každý výkon | Odborná prax na pracovisku **urgentného príjmu nemocnice** |
| **Vonkajšie termické a chemické pôsobenia** | Popáleniny, obareniny, poleptania. Poranenie el. prúdom. Topenie, Hypotermia – príznaky, vyšetrenie, starostlivosť, smerovanie pacienta. | 4 hodiny | 2 x každý výkon | Odborná prax na pracovisku **urgentného príjmu nemocnice** |
| **e) odborný workshop vybraných výkonov v simulovaných podmienkach** – vybrané odborné výkony **–** **10 hodín** | | | | |
| **Odborné výkony** | Vybrané odborné výkony - opakované zručnosti | 5 hodín | 2 x každý výkon | **Odborný workshop** |
| **Bezpečnostné zásady pri pohybe okolo vrtuľníka** | Zásady spolupráce posádky ZZS s posádkou VZZS s využitím navigačnej dymovnice. Navigácia vrtuľníka. | 2 hodiny | **Odborný workshop** |
| **UHPO** | Úlohy ZZS na mieste UHPO, zhodnotenie druhu, typu, rozsahu  UHPO (METHANE), bezpečnosť zasahujúcich posádok, spolupráca s ostatnými zasahujúcimi zložkami, triedenie zranených, vyprosťovanie postihnutých, zdravotnícka činnosť – ošetrenie, nevyhnutná  liečba, organizácia transportu a transport do zdravotníckych zariadení. Fázy činnosti posádok ZZS a IZS. | 3 hodiny | **Odborný workshop** |
| **SPOLU:** 120 **hodín praktická príprava** | | | | |

1. **Organizačná forma Akreditovaného vzdelávacieho programu.**

* Organizačná forma pozostávajúca z teoretickej, praktickej prípravy  môže začať kedykoľvek v priebehu akademického roku. Praktické vzdelávanie má prevahu.
* Absolvovanie praktickej prípravy a splnenie praktických zdravotných výkonov sú zaznamenané a verifikované vo výkonovom zošite/indexe/záznamníku výkonov. Povinnosť splnenia výkonov je minimálne na 85%, doplnenie výkonov na modelových situáciách a workshope.
* Akreditovaný vzdelávací program sa ukončí certifikačnou skúškou pred trojčlennou skúšobnou komisiou. Záverečná certifikačná skúška pozostáva z testu teoretických vedomostí, riešenia simulovanej situácie v učebni a simulovanou situáciou v ambulancii špecializovanej prepravy (AŠP) spojenou so starostlivosťou o transportovanie pacienta.

1. **Po ukončení Akreditovaného vzdelávacieho programu má absolvent vedomosti a zručnosti na:**
2. ovládanie správneho manažovania transportu pacientov v ambulancii špecializovanej prepravy (AŠP)
3. ovládanie udržiavania rádiovej komunikácie a dátovej komunikácie s operačným strediskom záchrannej zdravotnej služby, prípadne s inými zložkami integrovaného záchranného systému,
4. poskytovanie zdravotnej starostlivosti v ambulancii špecializovanej prepravy (AŠP), odber anamnézy od osoby určenej na transport, alebo svedkov udalosti,
5. zabezpečenie transportu chorých a ranených v ambulancii špecializovanej prepravy (AŠP), v prípade potreby ovláda konzultáciu a podmienky, smerovanie transportu a stav osoby s operačným strediskom, na pokyn operačného strediska vykonáva prvú pomoc, vrátane použitia automatického externého defibrilátora do príchodu profesionálnej pomoci, v spolupráci s neonatologickými tímami ovláda transport novorodenca, ovláda prepravu osoby ambulanciou špecializovanej prepravy ako technická podpora pre využitie technického a personálneho vybavenia pri transporte novorodencov v inkubátoroch,
6. zabezpečenie správnej manipulácie pri transporte tkanív a biologického materiálu v ambulancii špecializovanej prepravy (AŠP), spoluprácu s inými typmi posádok záchrannej zdravotnej služby pri preberaní a preprave ošetrenej osoby do zdravotníckeho zariadenia,
7. ovládanie prístrojovej techniky a technického vybavenia v ambulancii špecializovanej prepravy (AŠP) a manipuláciu s transportnými kreslami, nosidlami, schodolezmi, imobilizačnými pomôckami a ďalším vybavením a pomôckami patriacimi do povinnej výbavy vozidiel ambulancie špecializovanej prepravy (AŠP)
8. manipulácia so zariadením na inhaláciu kyslíka, s kyslíkovými fľašami a pomôckami k tomu patriacimi (redukčné ventily, kyslíkové masky, kyslíkové okuliare, kyslíkové prietokomery a dávkovače, ap.),
9. monitorovanie základných životných funkcií, neinvazívne monitorovanie pulzu, tlaku krvi, Sp02, frekvencie dýchania, telesnej teploty, meranie kapilárnej hladiny glykémie glukomerom,
10. sledovanie zavedeného periférneho i.v. vstupu, centrálneho venózneho prístupu, a pod., vrátane sledovania podávania infúzneho roztoku,
11. sledovanie zavedenej žalúdočnej sondy, PEG, močového katétra a zberného vrecko na moč, inzulínového dávkovača, alebo iných foriem zavedených katétrov a stómií,
12. rozpoznanie život ohrozujúcich príznakov u pacientov a poskytnutie prvej pomoci v rozsahu základnej resuscitácie s použitím resuscitačného vaku a masky, ovladanie základnej podpory pri zlyhávaní životných funkcií, vykonávanie základnej kardiopulmonálnej resuscitácie, používanie automatického, alebo poloautomatického externého defibrilátora, ovládanie postupov na zastavenia krvácania, na zastevenie krvácania pomocou tlakového obväzu a/alebo škrtidla,
13. vykonávanie činnosti v tíme v rámci spolupráce so zložkami integrovaného záchranného systému pri vzniku udalosti s hromadným postihnutím osôb, vykonávanie odsunu a transportu pacientov z hniezda ranených do zdravotníckych zariadení,
14. súčinnosť pri zabezpečovaní transportov VZZS a pri medicínskych letoch (lietadlá), transporty pacientov z heliportov a letísk do nemocničných zariadení a opačne, súčinnosť v ambulancii špecializovanej prepravy (AŠP) , ako technickú podporu pre využitie technického a personálneho vybavenia VZZS/medicínskych letov, súčinnosť pri zabezpečovaní transportu osoby ambulanciou vrtuľníkovej záchrannej zdravotnej služby a pri lete letúnom, súčinnosť pri transporte osoby z heliportu/letiska do zdravotníckeho zariadenia ústavnej zdravotnej starostlivosti a naopak, súčinnosť pri preprave osoby ambulanciou špecializovanej prepravy ako technická podpora pre využitie technického a personálneho vybavenia vrtuľníkovej záchrannej zdravotnej služby, súčinnosť pri navigácii ambulancie vrtuľníkovej záchrannej zdravotnej služby v teréne,
15. vedenie zdravotníckej dokumentácie, vypisovanie zdravotnej dokumentácie podľa kritérií záznamu o preprave osoby
16. vedenie výkazníctva vo vzťahu k svojmu zamestnávateľovi, vykazovanie spotrebného materiálu a ďalšej dokumentácie súvisiacej s výjazdom ambulancie špecializovanej prepravy (AŠP) , ovláda činnosti pri konštatovaní úmrtia osoby počas prepravy v ambulancii špecializovanej prepravy, ovláda činnosti pri odovzdávaní mŕtveho tela osoby v najbližšom ústavnom zdravotníckom zariadení,
17. prijíma, kontroluje, ukladá, eviduje zdravotnícke pomôcky, špeciálny zdravotnícky materiál, prádlo, zabezpečuje dezinfekciu a sterilizáciu, manipuluje s biologickým materiálom a odpadom podľa hygienicko-epidemiologického režimu a prevádzkového poriadku zamestnávateľa.
18. ovláda systém odsunu pacientov pri Udalosti s hromadným postihnutím osôb (UHPO), na pokyn koordinačného strediska alebo operačného strediska záchrannej zdravotnej služby a v súčinnosti so zložkami integrovaného záchranného systému spolupracuje na činnostiach s tým súvisiacich, na pokyn veliteľa zásahu vyslobodzuje osoby, poskytuje prvú pomoc a na pokyn veliteľa odsunu vykonáva transport osôb.“.

**Čl. II**

Toto nariadenie vlády nadobúda účinnosť .... 2025.